Document ID: 31997R2182

ΚΑΝΟΝΙΣΜΟΣ (ΕΚ) αριθ. 2182/97 ΤΗΣ ΕΠΙΤΡΟΠΗΣ της 3ης Νοεμβρίου 1997 για την τροποποίηση του κανονισμού (ΕΟΚ) αριθ. 2729/88 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 του Συμβουλίου, για τη χορήγηση, για τις αμπελουργικές περιόδους 1988/1989 έως 1997/1998, πριμοδοτήσεων για οριστική εγκατάλειψη αμπελουργικών εκτάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1442/88 του Συμβουλίου, της 24ης Μαΐου 1988, για την χορήγηση, για τις αμπελουργικές περιόδους 1988/1989 έως 1997/1998, πριμοδοτήσεων για την οριστική εγκατάλειψη αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΚ) αριθ. 534/97 (2), και ιδίως το άρθρο 20,
Εκτιμώντας:
ότι μετά την απαγόρευση της σώρευσης μεταξύ των πριμοδοτήσεων οριστικής εγκατάλειψης των γεωργικών εκτάσεων και των κοινοτικών ενισχύσεων για την αναδιάρθρωση των αμπελώνων, που εισήχθη στον κανονισμό (ΕΟΚ) αριθ. 1442/88 από τον κανονισμό (ΕΚ) αριθ. 1595/96 του Συμβουλίου (3) είναι αναγκαίο να καθοριστεί η διαδικασία για την εφαρμογή της 7 ότι πρέπει συνεπώς να τροποποιηθεί εκ νέου ο κανονισμός (ΕΟΚ) αριθ. 2729/88 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 3024/94 (5) 7
ότι για να διασφαλισθεί το αποτέλεσμα της απαγόρευσης αυτής, πρέπει να προωθηθούν μέτρα ελέγχου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2729/88 τροποποιείται ως εξής:
1. Στο άρθρο 4 παράγραφος 1 στοιχείο β) προστίθεται η ακόλουθη τέταρτη περίπτωση:
«- βεβαίωση που θα πιστοποιεί ότι στα εν λόγω αγροτεμάχια δεν δόθηκε καμία κοινοτική ενίσχυση για την αναδιάρθρωση των αμπελώνων κατά την τελευταία δεκαπενταετία. Ωστόσο, τα κράτη μέλη μπορούν να απαιτήσουν μακρότερη περίοδο.»
2. Στο άρθρο 4 παράγραφος 2 προστίθεται η ακόλουθη έκτη περίπτωση:
«- Τα κράτη μέλη ελέγχουν δείγμα των βεβαιώσεων που αντιστοιχεί στο 15 % τουλάχιστον του αριθμού των αιτήσεων. Οι βεβαιώσεις αυτές επιλέγονται βάσει αναλύσεως κινδύνων.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις οριστικές εγκαταλείψεις των αμπελουργικών εκτάσεων που πραγματοποιούνται για την περίοδο 1997/1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1997.

Labels: 6